  Туспуктэм: Ольга Константинова Майя Бывальцева Удмуртиысь 21 ёросъёсын валэс юосты кизён ужзэс быдтӥзы. Та дырлы элькунын тысё юос 291 сюрс 985 гектар вылэ киземын, со чакламлэн 99,5 процентэз но миым сярысь 12 сюрс гектарлы тросгес. Со сярысь 15-тӥ инвожое элькун кивалтэтлэн тӧроезлэн воштӥсез Ольга Абрамова «ВКонтакте» мерлыко вотэсысь бамаз ивортӥз. Етӥн 9 сюрс 173 гектар вылэ киземын. Со кылем арын сярысь 33 процентлы тросгес. Кукурузаез кизён азьланьтӥське, та дырлы со 34 сюрс 120 гектарез басьтӥз ни. Чакламлэн 95 процентэз но миымлэсь 7 сюрс 280 гектарлы уногес. Озьы ик рапс но пыш кизён мынэ на. Картофка мерттонэз йылпумъяса, Вавож, Вотка, Дэри, Можга но Ува ёросъёсын бакча сиёнъёсты мерттон азьланьтӥське. 15 ёросъёсын пудо сиён дасян борды басьтӥськизы ни. Алнаш, Пичи Пурга, Можга но Сюмси ёросъёсын упаковаын сенаж люканы кутскизы. Озьы ик гурт возёсъёс ю-нянез утялтон ужъёслы но дасяськыны ӧдъязы ни. Тегъёс: Удмуртия гуртвозёс кизён ОльгаАбрамова  